ꠇꠥꠞꠀꠘ

ꠇꠥꠞꠀꠘ ꠝꠣꠎꠤꠖ, ꠇꠥꠞꠣꠘ ꠝꠣꠎꠤꠖ ꠀꠞꠘꠣꠄ ꠀꠟ ꠇꠥꠞꠀꠘ (ꠀꠞꠛꠤ: القرآن‎‎ ꠀꠟ꠆-ꠇꠥꠞ꠆'ꠀꠘ꠆) ꠁꠍꠟꠣꠝ ꠗꠞ꠆ꠝꠞ ꠙꠛꠤꠔ꠆ꠞ ꠇꠤꠔꠣꠛ, ꠎꠦꠈꠐꠣꠞꠦ ꠀꠟ꠆ꠟꠣꠢꠞ ꠛꠣꠘꠤ ꠢꠤꠡꠣꠛꠦ ꠝꠥꠍꠟꠝꠣꠘ ꠅꠈꠟꠦ ꠛꠤꠡ꠆ꠡꠣꠡ ꠈꠞꠤꠀ ꠕꠣꠈꠁꠘ ⁕ ꠁꠇꠐꠣ ꠝꠣꠘꠥꠡꠎꠣꠔꠞ ꠡꠛꠌꠦꠄ ꠜꠣꠟꠣ ꠗꠞ꠆ꠝꠤꠅ ꠇꠤꠔꠣꠛ, ꠡꠋꠛꠤꠗꠣꠘ ꠀꠞ ꠚꠥꠞꠣ ꠎꠤꠛꠘꠛꠦꠛꠍꠕꠣ ⁕ ꠇꠥꠞꠀꠘꠞꠦ ꠚꠄꠟꠣ ꠍꠥꠞꠣꠖꠤ ꠜꠣꠉ ꠇꠞꠣ ꠅꠁꠍꠦ ꠀꠞ ꠍꠥꠞꠣꠞꠦ ꠀꠄꠀꠔ ꠜꠣꠉ ꠇꠞꠣ ꠅꠁꠍꠦ ⁕

ꠝꠥꠍꠟꠝꠣꠘ ꠅꠈꠟꠞ ꠛꠤꠡ꠆ꠡꠣꠡꠝꠔꠦ ꠀꠟ꠆ꠟꠣꠢ ꠞꠣꠛ꠆ꠛꠥꠟ ꠀ'ꠟꠣꠝꠤꠘ, ꠔꠣꠘ ꠚꠦꠞꠦꠍꠔꠣ ꠎꠤꠛ꠆ꠞꠣꠁꠟ ꠅꠞ ꠝꠣꠗ꠆ꠎꠝꠦ ꠁꠍꠟꠣꠝꠞ ꠘꠛꠤ ꠝꠥꠢꠣꠝ꠆ꠝꠣꠖ ꠅꠞ ꠈꠣꠍꠦ ꠝꠥꠈꠦ ꠝꠥꠈꠦ ꠇꠥꠞꠀꠘꠞ ꠀꠄꠀꠔ ꠘꠣꠎꠤꠟ ꠈꠞꠍꠁꠘ, ꠚꠥꠞꠣ ꠔꠦꠁꠡ ꠛꠍꠞ ꠗꠞꠤ ꠀꠍꠔꠣ ꠇꠥꠞꠀꠘ ꠘꠣꠎꠤꠟ ꠅꠁꠍꠦ ⁕ ꠇꠥꠞꠀꠘꠞ ꠚꠄꠟꠣ ꠀꠄꠀꠔ ꠘꠣꠎꠤꠟ ꠅꠁꠍꠦ  ꠁꠡꠣꠁꠞ  ꠒꠤꠡꠦꠝ꠆ꠛꠞ ꠎꠦꠛꠟꠣ ꠝꠥꠢꠣꠝ꠆ꠝꠣꠖꠞ ꠛꠄꠅꠡ  ꠛꠍꠞ ꠀꠞ ꠘꠣꠎꠤꠟ ꠡꠦꠡ ꠅꠁꠍꠦ ꠝꠥꠢꠣꠝ꠆ꠝꠣꠖꠞ ꠅꠚꠣꠔꠞ ꠛꠍꠞ ꠅꠞ꠆ꠕꠣৎ  ꠁꠡꠣꠁꠔ ⁕ ꠝꠥꠍꠟꠝꠣꠘ ꠅꠈꠟꠦ ꠄꠇꠤꠛ ꠈꠞꠤ ꠕꠣꠈꠁꠘ ꠇꠥꠞꠀꠘ ꠅꠁꠟ ꠝꠥꠢꠣꠝ꠆ꠝꠣꠖꠞ ꠡꠛꠌꠣꠁꠔꠦ ꠎꠞꠥꠞꠤ ꠇꠥꠖꠞꠔꠤ ꠊꠐꠘꠣ ꠛꠣ ꠝꠥꠎꠦꠎꠣ ꠎꠦꠈꠐꠣ ꠔꠣꠘ ꠘꠛꠥꠅꠔꠞ ꠙ꠆ꠞꠝꠣꠘ ⁕ ꠀꠞ ꠀꠡꠝꠣꠘꠤ ꠇꠤꠔꠣꠛ ꠀꠟ꠆ꠟꠣꠢꠞ ꠈꠕꠣ ꠚꠣꠑꠣꠘꠤꠞ ꠗꠣꠞꠣꠛꠣꠢꠤꠇ ꠛꠣꠞ꠆ꠔꠣ ꠎꠦꠈꠐꠣ ꠀꠖꠝ ꠔꠘꠦ ꠡꠥꠞꠥ ꠅꠁꠀ ꠝꠥꠢꠣꠝ꠆ꠝꠣꠖ ꠖꠤꠀ ꠡꠦꠡ ꠅꠁꠍꠦ ⁕ ꠇꠥꠞꠀꠘꠞ ꠀꠄꠀꠔꠧ ꠇꠥꠞꠀꠘ ꠡꠛ꠆ꠖꠈꠣꠘ  ꠛꠣꠞ ꠀꠁꠍꠦ ⁕

ꠁꠍꠟꠣꠝꠤ ꠁꠔꠤꠢꠣꠡ ꠅꠘꠥꠡꠣꠞꠦ ꠚꠥꠞꠣ ꠔꠦꠁꠡ ꠛꠍꠞ ꠗꠞꠤ ꠀꠟꠉꠣ ꠀꠟꠉꠣ ꠅꠋꠡꠦ ꠁꠇꠐꠣ ꠁꠍꠟꠣꠝꠞ ꠘꠛꠤ ꠝꠥꠢꠣꠝ꠆ꠝꠣꠖꠞ ꠈꠣꠍꠦ ꠘꠣꠎꠤꠟ ꠅꠁꠍꠦ ⁕ ꠝꠥꠍꠟꠝꠣꠘ ꠅꠈꠟꠦ ꠇꠥꠞꠀꠘꠞꠦ ꠄꠈꠐꠣ ꠚꠥꠞꠣꠚꠥꠞꠤ ꠎꠤꠛꠘ ꠛꠤꠗꠣꠘ ꠢꠤꠡꠣꠛꠦ ꠛꠤꠡ꠆ꠡꠣꠡ ꠈꠞꠁꠘ ⁕ ꠇꠥꠞꠀꠘꠧ ꠝꠧꠐ  ꠐꠣ ꠍꠥꠞꠣ ꠀꠍꠦ ⁕ ꠀꠄꠀꠔ ꠡꠋꠈꠣ  ꠐꠣ; ꠈꠦꠃꠞ ꠝꠔꠦ  ꠐꠤ ⁕ ꠄꠐꠤ ꠝূꠟ ꠀꠞꠛꠤ ꠜꠣꠡꠣꠄ ꠘꠣꠎꠤꠟ ꠅꠁꠍꠦ ⁕ ꠝꠥꠍꠟꠤꠝ ꠍꠤꠘ꠆ꠔꠣꠗꠣꠞꠣ ꠅꠘꠥꠡꠣꠞꠦ ꠇꠥꠞꠀꠘ ꠗꠣꠞꠣꠛꠣꠢꠤꠇꠜꠣꠛꠦ ꠘꠣꠎꠤꠟ ꠗꠞ꠆ꠝꠤꠅ ꠇꠤꠔꠣꠛꠞ ꠝꠣꠏꠦ ꠡꠛꠞꠡꠦꠡ ꠀꠞ ꠇꠤꠔꠣꠛ ꠘꠣꠎꠤꠟ ꠅꠞ ꠁ ꠗꠣꠞꠣ ꠁꠌꠟꠣꠝꠞ ꠚꠄꠟꠣ ꠘꠛꠤ ꠀꠖꠝ ꠕꠣꠇꠤ ꠡꠥꠞꠥ ꠅꠁꠍꠦ ⁕ ꠇꠥꠞꠀꠘꠞ ꠅꠘꠦꠇ ꠄꠔꠤꠢꠣꠡꠤꠇ ꠊꠐꠘꠣꠞ ꠈꠕꠣ ꠈꠅꠀ ꠅꠁꠍꠦ ꠎꠦꠔꠣꠞ ꠟꠉꠦ ꠛꠣꠁꠛꠦꠟ ꠀꠞ ꠛꠣꠖꠛꠣꠇꠤ ꠀꠡꠝꠣꠘꠤ ꠇꠤꠔꠣꠛ ꠅꠞ ꠟꠉꠦ ꠛꠣꠇ꠆ꠇꠣ ꠝꠤꠟ ꠀꠍꠦ, ꠅꠛꠡ꠆ꠎ ꠅꠝꠤꠟꠅ ꠇꠝ ꠘꠣꠄ, ꠁꠍꠟꠣꠝꠤ ꠁꠔꠤꠢꠣꠡ ꠝꠔꠦ ꠁ ꠅꠝꠤꠟ ꠅꠅꠀꠞ ꠈꠣꠞꠘ ꠀꠉꠞ ꠀꠢꠟꠦ ꠇꠤꠔꠣꠛ ꠅꠈꠟꠦ ꠘꠣꠎꠤꠟ ꠅꠀ ꠀꠡꠝꠣꠘꠤ ꠇꠤꠔꠣꠛ ꠞꠦ ꠛꠤꠉꠠꠣꠁꠟꠤꠍꠁꠘ ⁕ ꠁꠍꠟꠣꠝꠤ ꠈꠔꠣꠝꠔ ꠇꠥꠞꠀꠘ ꠛꠖꠟꠤꠍꠦ ꠘꠣ ꠀꠞ ꠛꠖꠟꠤꠔ ꠘꠣꠄ, ꠀꠞ ꠁ ꠡꠝ꠆ꠙꠞ꠆ꠇꠦ ꠝꠥꠡꠟꠤꠝ ꠅꠈꠟꠦ ꠇꠥꠞꠀꠘꠞ ꠍꠥꠞꠣ ꠀꠟ-ꠢꠤꠎꠞꠞ ( ꠘꠋ ꠍꠥꠞꠣ),  ꠘꠋ ꠀꠎ়ꠣꠔꠞ ꠈꠕꠣ ꠈꠁꠀ ꠕꠣꠈꠁꠘ, ꠀꠞ ꠀꠅꠀꠔꠐꠣ ꠅꠁꠟ :

ꠇꠦꠐꠣꠉꠞꠤ:ꠁꠍꠟꠣꠝ ꠗꠞ꠆ꠝ
ꠇꠦꠐꠣꠉꠞꠤ:ꠀꠡ꠆ꠝꠣꠘꠤ ꠇꠤꠔꠣꠛ